Je Pierres, sires de Molpré, fai savoir à touz... que je, de mon bon gré et de ma bone memoire, hai reconeu et reconois que je tieng et hai ou val de Mieges quelque chose que ce soient, et quanque Vuilliaume de Molpré et sui frere, fil çay en arriers mons. Perron de Molpré, et quanque messire Poinz et Henriz, ses freres, fil çay en arriers monsignour Rahoul de Molpré, hant et tienent ou val de Meges, je tieng et doi tenir en fié lige dou noble baron Jeham, conte de Bourgoigne et signour de Salins. En tesmoignaige de ce, hai je mis mon seel pendant en ces lettres. Ceu fut fait le sambadi après feste saint Valantin, l’am Nostre Signour qui corroit par mil CC et sexante et un.